Aglam, d yiwet gar tulmisin nniḍen i γef ibna wungal. D netta i as-yettaken tafulki i uḍris n wungal ama d aglam n yiwudam neɣ d aglam n wadeg. Erman Michel yenna-d γef wuglam n uwadem : « Aglam n ṭṭbiɛa d uglam n tfekka ḥwaǧen tamuγli n yimeγri ».23 Aglam irennu aṭas udem ilaway i teḥkayt n wngal ladγa ma yella s tuget, yeḍfer akk telqay n uwadem neγ n wadeg. Adiwenni daγen yesɛa tawuri-agi n tmerna n wudem ilaway i teḥkayt, acku yessenṭaq-d iwudam, yettakk-as tudert i uḍris n ungal.